CELEX: 22018D0380
Language: lt
Date: 1467936000000
Title: 2016 m. liepos 8 d. EEE jungtinio komiteto sprendimas Nr. 159/2016, kuriuo iš dalies keičiamas EEE susitarimo XXII priedas (Bendrovių teisė) [2018/380]

15.3.2018   
               
               
                  LT
               
               
                  Europos Sąjungos oficialusis leidinys
               
               
                  L 73/33
               
            EEE JUNGTINIO KOMITETO SPRENDIMAS
      Nr. 159/2016
      2016 m. liepos 8 d.
      kuriuo iš dalies keičiamas EEE susitarimo XXII priedas (Bendrovių teisė) [2018/380]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2015 m. birželio 8 d. Komisijos įgyvendinimo reglamentas (ES) 2015/884, kuriuo nustatomos techninės specifikacijos ir procedūros, reikalingos pagal Europos Parlamento ir Tarybos direktyvą 2009/101/EB sukurtai registrų sąveikos sistemai (1);
               
            
                  (2)
               
               
                  todėl EEE susitarimo XXII priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XXII priede po 1 punkto (Europos Parlamento ir Tarybos direktyva 2009/101/EB) įterpiamas šis punktas:
      
         
                     „1a.
                  
                  
                     
                        32015 R 0884: 2015 m. birželio 8 d. Komisijos įgyvendinimo reglamentas (ES) 2015/884, kuriuo nustatomos techninės specifikacijos ir procedūros, reikalingos pagal Europos Parlamento ir Tarybos direktyvą 2009/101/EB sukurtai registrų sąveikos sistemai (OL L 144, 2015 6 10, p. 1).“
                  
               
      2 straipsnis
      
         Europos Sąjungos oficialiojo leidinio EEE priede skelbtinas Įgyvendinimo reglamento (ES) 2015/884 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2016 m. liepos 9 d., jei buvo pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2016 m. liepos 8 d.
         
            
               EEE jungtinio komiteto vardu
            
            
               Pirmininkė
            
            Bergdís ELLERTSDÓTTIR
         
      
      
         (1)  OL L 144, 2015 6 10, p. 1.
      
         (*1)  Konstitucinių reikalavimų nenurodyta.